62022CO0067_INF
Sklep Sodišča (šesti senat) z dne 1. septembra 2022 –Pharol
(Zadeva C‑67/22)
„Predhodno odločanje – Člen 99 Poslovnika Sodišča – Člena 63 in 65 PDEU – Prost pretok kapitala – Davek od dohodkov pravnih oseb – Dividende, prejete od družbe s sedežem v državi članici družbe prejemnice – Dividende, prejete od družbe s sedežem v tretji državi – Nacionalna ureditev za odpravo dvojnega obdavčevanja – Različno obravnavanje – Omejitev – Utemeljitev – Učinkovitost davčnega nadzora – Neobstoj pogodbene obveznosti razkritja davčnih informacij“
Prosti pretok kapitala in svoboda plačil – Omejitve – Davčna zakonodaja – Davek od dohodkov pravnih oseb – Obdavčenje dividend – Nacionalna ureditev za odpravo dvojnega obdavčevanja – Ureditev, ki dopušča, da družba rezidentka države članice polno ali delno odbije dividende, ki jih je razdelila družba rezidentka iste države članice – Ureditev, ki ne dopušča takega odbitka, če je družba razdeljevalka rezidentka tretje države – Dopustnost – Pogoji
(člena 63 in 65 PDEU)
(Glej točke 28, od 34 do 43 in izrek.)
Izrek
Člena 63 in 65 PDEU je treba razlagati tako, da ne nasprotujeta nacionalni zakonodaji za odpravo ekonomskega dvojnega obdavčevanja dividend, na podlagi katere lahko družba, ki je rezidentka zadevne države članice, od svojega obdavčljivega dobička odbije dividende, ki ji jih je razdelila druga družba rezidentka, ampak ne more odbiti dividend, ki jih je odbila družba s sedežem v tretji državi, ker je z državo članico obdavčitve ne zavezuje pogodbena obveznost razkritja davčnih informacij, če za ta odbitek velja pogoj zavezanosti za davek družbe razdeljevalke dividend v tej tretji državi, in če je zaradi neobstoja pogodbene obveznosti te tretje države, da predloži informacije, te informacije nemogoče pridobiti iz te iste države. Državi članici davčnemu zavezancu ni treba zagotoviti možnosti, da zase predloži dokaz, ki izkazuje, da so pogoji za pridobitev tega odbitka izpolnjeni, saj zaradi tega ker pogodbena obveznost ne obstaja, ta država članica ne more preverjati resničnosti teh dokazov.